il-Vittmi li mietu fl-Aħħar Gwerra Dinjija Nhar it-Tlieta, 28 ta' Lulju 1992, fil-11 a.m. saret konferenza stampa fis-sala tal-Każin tal-Banda L'Isle Adam, ir- Rabat. Se nġibu l-'paper' li ngħatat lill- ġurnalisti f'din il-konferenza stampa, fejn turi l-ħsieb tal-Kumitat. Xhieda ta' kemm il-Fratellanza ta' San Ġużepp tar-Rabat ta' l-Imdina hi attiva, hi din l-inizjattiva li ħadet biex fir-Rabat jitwaqqaf Monument għal daw in-nies li tilfu ħajjithom matul l-aħħar gwerra dinjija (1939-1945). Jiġifieri, biex infakkru l-50 Anniversarju għal dawk l-eroj Maltin. Forsi tidher xi ftit stramba li dan il- Monument se jsir bl-inizjattiva ta' Fratellanza meta fil-fatt il-Fratellanzi Maltin kull ma baqgħalhom hu l-isem u din hi l-prova kemm hi ħajja u attiva din l-Arċikonfraternità ta' San Ġużepp. Din il-Fratellanza tant hi organizzata u aġġornata għaż-żmenijiet tal-lum, dejjem skond. it-tagħlim tal-Knisja u bl- approvazzjoni ta' l-Awtoritajiet Ekkleżjastiċi Maltin. Matul is-sena tkun f'kuntatti ma' ċentri Internazzjonali Ġużeppini. Frott ta' dan kien is-sehem attiv li l-Arċikonfraternità ta' San Ġużepp tar-Rabat ħadet meta rrappreżentat lil Malta fil-ħames Simposium Internazzjonali fuq San Ġużepp li sar f'Settembru 1989 fil-Belt kapitali tal- Messiku. Barra minn hekk, illum għandna konferma li se nattendu għas- Sitt Simposium Internazzjonali li se jsir f'Ottubru 1993 fil-Belt eterna ta' l-Italja, Ruma. . 11 TA' OTTUBRU 1942 F'din il-ġurnata, 11 ta' Ottubru 1942, fir-Rabat kienu mietu mhux anqas minn 12-il persuna f'ġurnata waħda, għalhekk il-kxif tal-Monument se jsir nhar il-Ħadd, 11 ta' Ottubru 1992, filgħodu. Din tkun il-ġurnata li tgħaqqad il-50 sena mill- mewt ta' dawn in-nies limiet kollha fl- inħawi ta' bejn il-Knisja ta' Duna u l- Pitkali ta' dak iż-żmien. Għal din ir-raġuni għamilna t-talba lil min hu responsabbli biex il-Monument jitwaqqaf qrib kemm jista' jkun ta' fejn dawn l-eroj ħallew ħajjithom. L-ISKULTUR ANTON AGIUS Il-kompożizzjoni u l-idea tal-Monument huma tal-Prof. Anton Agius, mhux biss skultur Rabti iżda hu membru attiv fil- kommunità Ġużeppina tar-Rabat. Il- Monument li fih erba' figuri u biċċa minn ajruplan, se jkun ta' daqs normali. Ix-xogħol ta' dan il-Monument se jsir kollu 'gratis' mill-membri ta' l-istess Arċikonfraternità ta' San Ġużepp flimkien mas-Soċi tal-Għaqda Mużikali L'Isle Adam, li offriet il-każin għad- diżpożizzjoni ta' dawn il-festi u biex il- monument jinħadem fil-bitħa ta' l-istess Każin, kif fil-fatt se jsir. Il-bażi jew pedestall ta' dan il- monument li se jkun għoli ta' xi żewġ metri hu xogħol fil-ġebla Maltija mill- kuntrattur is-Sur Lorrv Mifsud, li hu membru tal-Fratellanza ta' San Ġużepp, u li se jaħdmu b'xejn. KONTRIBUZZJONIJIET Għalhekk ħafna mix-xogħol se jsir b'xejn, kif diġà spjegajna iżjed 'il fuq, iżda l-ispejjeż xorta waħda jitilgħu, u jkun hemm bżonn ta' mhux anqas minn Lm3000. Dawn iridu jinġabru. 1 minn dawn in-nies li se jkollhom isem xi ħadd minn tal-familja minqux fuq dan il-Monument. Iżda b'dawn biss ma jistax ikun li nilħqu l-ispiża meħtieġa. 2 se nibagħtu appelli f'kull dar li tinsab fir-Rabat biex joffru l-għajnuna finanzjarja tagħhom, u 3: mingħand xi ditti kummerċjali. Il-kontribuzzjonijiet se jinġabru minn nies awtorizzati jew min irid jista' jibagħthom fl-indirizz li se jkun fuq l- envelope. Inkella wieħed jista' wkoll ipoġġihom f'kull fergha f'Malta u Għawdex tal-Mid-Med Bank Ltd fejn hemm fond miftuħ għal dan il-għan. In- numru tal-kont hu 584142421. Kontribuzzjonijiet jistgħu jintbagħtu wkoll bil-posta lill-Kaxxier, Monument tal- Gwerra, 5, Triq San Ġużepp, Rabat RBT 12. Cheques għandhom jinħarġu f'isem 'Monument tal-Gwerra, Rabat'. F'każ ta' xi diffikultà wieħed jista' jċempel 454757. Fuq l-istess suġġett se tittella' wirja ta' ritratti u affarijiet oħra li għandhom x'jaqsmu mal-Gwerra msemmija fi- Rabat. Din se ssir fis-Sala tal-Każin tal- Banda L'Isle Adam minn nhar il-Ħadd 27 ta' Settembru sa nhar it-Tlieta 6 ta' Ottubru 1992. Organizzata miż- Żgħażagħ Rabtin Ġużeppini. Mix-xellug: Prof. Anton Agius l-Iskultur li ħadem il-monument, Michael Agius, Anthonv Casha PRO, Patri Gwardjan Martin Coleiro OFM Direttur Spiritwali, Dominic Micallef Chairman, Sonnv Micallef, E.T. it-Tabib Ċensu Tabone President ta' Malta u s-Sinjura tiegħu Marija, il-Perit Joe Agius Bonello, Mro. Joe Galea, Twannv Deguara, Joe Zerafa, Karmenu Micallef, Lawrence Mifsud il-kuntrattur li hadem il-basi tal-monument, Felix Zahra Kaxxier, Antonio Bartolo Segretarju u Paul Azzopardi.